armvectores/hy_wikipedia_2023 huggingface dataset:
Մեթ Դոերթի

Մեթյու Ջեյմս Դոերթի (անգլ.՝ Matthew James Doherty, հունվարի 16, 1992(1992-01-16), Դուբլին, Իռլանդիա), առավել հայտնի է որպես Մեթ Դոերթի (անգլ.՝ Matt Doherty), իռլանդացի ֆուտբոլիստ, Իռլանդիայի ֆուտբոլի ազգային հավաքականի և Տոտենհեմ ֆուտբոլային ակումբի պաշտպան։


== Կարիերա ==
2010 թվականին Դոերթիին Վուլվերհեմպտոնը ձեռք բերեց իռլանդական «Բոհեմիանս» ակումբից։ Ֆուտբոլիստն Անգլիայի Պրեմիեր լիգայում իր նորամուտը նշել է 2011 թվականի սեպտեմբերի 24-ին «Լիվերպուլի» դեմ խաղում։ 2012 թվականին վարձավճարով տեղափոխվել է շոտլանդական Հիբերնիան ակումբ : Շոտլանդիայի առաջնությունում ֆուտբոլիստն անցկացրել է 13 հանդիպում և դարձել 2 գոլի հեղինակ, որից հետո վերադարձել է «Վուլվերհեմպտոն»։ 2012 թվականի հոկտեմբերին Դոերթին կրկին վարձավճարով ուղարկվել է Բերի ակումբ։ Նա հաստատվել է հիմնական կազմում ՝ խաղալով աջ պաշտպան և գովեստի խոսքեր է վաստակել մարզիչ Քևին Բլեքվելից։ Այնուամենայնիվ, ակումբում ֆինանսական խնդիրները հանգեցրին նրան, որ նրանց վարձակալած բոլոր խաղացողները, ներառյալ Դոերթին 2013 թվականի հունվարին հետ ուղարկվեցին իրենց ակումբներ։ 2017 թվականի սեպտեմբերի 26-ին Դոերթին նոր պայմանագիր է կքնել մինչև 2021 թվականի ամառը։ 2017/2018 մրցաշրջանում Վուլվերհեմպտոնը վեց տարվա բացակայությունից հետո վերադարձավ Պրեմիեր Լիգա։ 2018 թվականի հոկտեմբերի 6-ին Դոերթին խփեց Պրեմիեր Լիգայում իր առաջին գոլը «Քրիսթալ Փելասի» դեմ խաղում։2018-ի սեպտեմբերին Դոերթին ստացավ Պրեմիեր Լիգայի ամսվա լավագույն խաղացող մրցանակ։ 2019 թվականի փետրվարի 15-ին Դոերթին նոր պայմանագիր կնքեց մինչև 2023 թվականի ամառը։ 2019 թվականի դեկտեմբերին The Guardian-ի համար նախատեսված հոդվածում Պոլ Դոյլը Դոերթիին անվանեց Վուլվերհեմպտոնում հանդես եկած տասնամյակի լավագույն ֆուտբոլիստ։
2020 թվականի օգոստոսի 30-ին Դոերթին չորս տարվա պայմանագիր կնքեց «Տոտենհեմի» հետ։ 2020 թվականի սեպտեմբերի 13-ին իր նոր ակումբում նորամուտը նշեց «Էվերթոնի» դեմ խաղում։
Դոերթին խաղացել է Իռլանդիայի մինչ 19 տարեկանների ֆուտբոլի ազգային հավաքականում։ 2012 թվականի մայիսին նա տեղափոխվեց մինչև 21 տարեկանների պահեստային կազմ։ 2016 թվականի մարտի 11-ին Դոերթին իր առաջին հրավերն ստացավ Իռլանդիայի մեծահասակների ազգային հավաքական՝ Շվեյցարիայի և Սլովակիայի դեմ ընկերական խաղերի համար 2018 թվականի մարտի 23-ին նա իր նորամուտը նշեց Թուրքիայի դեմ ՝ փոխարինելով ավագ Սիմուս Քոուլմանին։
Դոերթին իրավունք ուներ հանդես գալ նաև Հոլանդիայի ազգային հավաքականում, քանի որ նրա մայրը հոլանդացի է։


== Ծանոթագրություններ ==


== Արտաքին հղումներ ==
Ֆուտբոլիստի էջը «Վուլվերհեմպտոնի» պաշտոնական կայքում
Ֆլյուենս

Ֆլյուենս, ֆիզիկական մեծություն, մասնիկների հոսքի խտության կամ էներգիայի ինտեգրալ ըստ ժամանակի։


== Մասնիկների ֆլյուենս ==
Մասնիկների հոսքի դեպքում մասնիկների ֆլյուենս անվանում են տվյալ ժամանակահատվածում հոսքին ուղղահայաց միավոր dS մակերեսով անցած մասնիկների dN թվի հարաբերությունը այդ հարթակի մակերեսին։ Մասնիկների դիֆուզային դաշտի դեպքում ֆլյուենս տվյալ կետում անվանում են միավոր շառավղով գունդ մտած մասնիկների թվի հարաբերությունը գնդի լայնակի կտրվածքի մակերեսին։

  
    
      
        
          Φ
          
            N
          
        
        =
        
          
            
              d
              N
            
            
              d
              S
            
          
        
        .
      
    
    {\displaystyle \Phi _{N}={\frac {dN}{dS}}.}
  Մասնիկների ֆլյուենսի չափման միավորն է՝ մ−2 (Միավորների միջազգային համակարգում), սմ−2։ 1 մ−2 ֆլյուենսը իրենից ներկայացնում է մի դեպք, երբ 1 մ2 լայնական կտրվածքի մակերեսով գունդ մտնում է մեկ մասնիկ։
Մասնիկների ֆլյուենսի հզորությունը (մասնիկների հոսքի խտություն) սահմանվում է, որպես ֆլյուենսի ինտեգրալ ըստ ժամանակի (կուտակված t ժամանակում)։

  
    
      
        
          
            
              
                Φ
                ˙
              
            
          
          
            N
          
        
        =
        
          
            
              d
              
                Φ
                
                  N
                
              
              (
              t
              )
            
            
              d
              t
            
          
        
        .
      
    
    {\displaystyle {\dot {\Phi }}_{N}={\frac {d\Phi _{N}(t)}{dt}}.}
  


== Էներգիայի ֆլյուենս ==

Էներգիայի ֆլյուենս, էներգիայի այն քանակը, որը տեղափոխվել է մասնիկների կողմից մասնիկների հոսքին ուղղահայաց միավոր հարթակով հոսքի դեպքում կամ միավոր գնդի մակերևույթով մասնիկների դիֆուզային դաշտի դեպքում։ Էներգիայի ֆլյուենսի չափման միավորն է՝ Ջ/մ2։


== Կիրառություն ==
Ֆլյուենսը օգտագործում են ռադիոկենսաբանությունում, ռադիոթերապիայում և ռադիոբժշկությունում։ Էֆեկտիվ և էքվիվալենտ չափաքանակների համար շատ հաճախ օգտագործվում է հենց ֆլյուենսի գաղափարը ։ Բարդ հետևանքներից խուսափելու համար պետք է իմանալ միջուկային ռեակտորների բաղադրամասերի նեյտրոնների թույլատրելի ֆլյուենսը։


== Ծանոթագրություններ ==


== Արտաքին հղումներ ==
Ֆլյուենս
Կիլանեմոս

Կիլանեմոս (հուն․՝ Κοιλάνεμος, թուրքերեն՝ Esenköy), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։


== Բնակչություն ==
Ըստ 2011 թվականի մարդահամարի տվյալների գյուղի բնակչությունը կազմում է 58 մարդ, հիմնականում՝ թուրքեր։


== Ծանոթագրություններ ==
Ռեչիցի (գյուղ, Կրասնինսկի շրջան)

Ռեչիցի (ռուս.՝ Речицы), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաղձոր

Բաղձոր, գյուղ Արևմտյան Հայաստանում, Էրզրումի վիլայեթի Բաբերդի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Էդուարդ Վոյան

Վոյան Էդուարդ (չեխ․՝ Eduard Vojan, մայիսի 5, 1853(1853-05-05) կամ մայիսի 6, 1853(1853-05-06), Պրահա, Բոհեմիայի թագավորություն, Չեխական թագի հողեր, Ավստրիական կայսրություն - մայիսի 31, 1920(1920-05-31)[…], Մալա Ստրանա, Պրահա, Չեխոսլովակիա), թատրոնի և համր կինոյի չեխ ամենահայտնի դերասաններից մեկը, ռեժիսոր։ Չեխական ժամանակակից դերասանական դպրոցի հիմնադիր։ 1869 թվականին առաջնաելույթը կատարելուց հետո խաղացել է շրջիկ թատերախմբերում։ Վոյանի արվեստի նորարարական, ռեալիստական ուղղվածությունը երկար ժամանակ խոչընդոտել է ընդունվելու Պրահայի Ազգային թատրոն, ուր տիրապետող էին պահպանողական միտումները։ 1888 թվականից՝ դերասան, իսկ թատրոնի ղեկավարության փոխվելուց հետո՝ 1900 թվականից՝ Ազգային թատրոնի առաջատար դերասան։ 


== Կենսագրություն ==
Էդուարդ Վոյանը ծնվել է 1853 թվականի մայիսի 5-ին Պրահայի Մալա Ստրանա պատմական շրջանում, պետական պաշտոնյայի մեծ ընտանիքում։ Չնայած հոր արգելքին, որը ցանկանում էր, որ իր որդին դառնա ավստրիական բանակի սպա, Էդուարդը պատանեկան տարիներից երազել է դառնալ դերասան և խաղացել է սիրողական թատրոններում։ դարձել է հոր հետ լուրջ վեճի պատճառ, որից հետո տասնվեցամյա Էդուարդը հեռացել է ծնողների տնից և 1869 թվականի փետրվարին կատարել նորամուտը Ի. Կրեմերի թատերախմբում, այնուհետև ելույթ է ունեցել շրջիկ թատերախմբերում։ Կատարել է «հերոս-սիրեկանների» դերեր։
1886-1888 թվականների թատերական խաղաշրջաններում Էդուարդ Վոյանն սկսել է ճանաչման արժանանալ որպես դրամատիկ դերասան, որը կարող է հստակ տարբերակել դերերի բնույթը, հասկանալ իր մարմնավորած կերպարի ներաշխարհը և բնավորությունը։ Իր գործունեության այս ժամանակահատվածում Էդուարդ Վոյանը մշակել է թատերական դերասանական նոր ոճ` հոգեբանական ռեալիզմ։
Էդուարդ Վոյանի արվեստի նորարարական, իրատեսական ուղղվածությունը երկար ժամանակ խանգարել է նրան մուտք գործել Պրահայի ազգային թատրոն, որտեղ գերակշռում էին պահպանողական միտումները։
Նշանակալից դերերից են՝ Յան Հուս, Յան Ժիժկա («Յան Հուս», «Յան Ժիժկա», Ալոիս Յիրասեկ), Ֆրանցեկ («Մարիշա», Վ․ և Ա․ Մրտիշեկ եղբայրներ), Վերշինին և Արիստով («Երեք քույր», «Բալի այգին», Անտոն Չեխով), Համլետ, Օթելլո, Մակբեթ, Ռիչարդ III  («Համլետ», «Օթելլո», «Լեդի Մակբեթ», «Ռիչարդ III», Շեքսպիր), Ռանկ («Նորա», Իբսեն), Սիրանո դը Բերժըրակ (Էդմոն Ռոստան համանուն ստեղծագործություն), Մեֆիստոֆել («Ֆաուստ», Գյոթե)։ Կատարել է գլխավոր դերեր Յարոսլավ Կվապիլի, Յա․ Հիլբերտի պիեսներում և այլն։
Էդուարդ Վոյանը մահացել է 1920 թվականի մայիսի 31-ին Պրահայում։ 1920 թվականի հունիսի 3-ին տեղի ունեցած հուղարկավորությանը մասնակցել է Չեխոսլովակիայի առաջին նախագահ Թոմաշ Մասարիկ։ Հուղարկավորվել է Պրահայի Օլշանի գերեզմանատանը գտնվող ընտանեկան դամբարանում։


== Մրցանակներ և կոչումներ ==
Պրահայի պատվավոր քաղաքացի (1913)
Ազգային թատրոնի պատվավոր գլխավոր ռեժիսոր (1913)


== Ծանոթագրություններ ==


== Գրականություն ==
Мüller V., Träger J., Eduard Vojan, Praha, 1953. (չեխ.)
Vodák J., Tváře českyćh hereů, Praha, 1967. (չեխ.)


== Արտաքին հղումներ ==
Eduard Vojan(չեխ.)
Արիքլու (Սիսիանի շրջան)

Արիքլու, ավերակ գյուղ Հայկական ԽՍՀի Սիսիանի շրջանում, Շաղատ գյուղից 5 կմ արևմուտք, Որոտան գետի աջակողմյան վտակ Արիքլու գետի ափին, գոգավորության մաջ։
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
Հնում եղել է հայաբնակ գյուղ։ 1918-1920 թվականներին գյուղի ադրբեջանցի բնակիչները լքել են բնակավայրը։


== Պատմամշակութային կառույցներ ==
Գյուղում պահպանված են տների ավերակներ, հայկական գերեզմանոցը և եկեղեցու մնացորդները։


== Ծանոթագրություններ ==


== Արտաքին հղումներ ==
Պետրովկա Վտորայա (գյուղ, Բրատսկոեի շրջան)

Անվան այլ կիրառումների համար տե՛ս՝ Պետրովկա ՎտորայաՊետրովկա Վտորայա (ուկրաիներեն՝ Петрівка Друга), գյուղ Ուկրաինայի Նիկոլաևի մարզի Բրատսկոեի շրջանում։
2001 թվականի տվյալներով Պետրովկա Վտորայա գյուղում բնակվում էր 8 մարդ։ Բնակավայրը զբաղեցնում է 0,455 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիիսու

Վիիսու (էստ․՝ Viisu), գյուղ Էստոնիայի Յարվամաա նահանգի Ռոոսնա-Ալլիկու շրջանում։
2011 թվականի տվյալներով գյուղում բնակվում էր 189 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շեչկա

Շեչկա (ռուս.՝ Шечка), գետ Ռուսաստանում, հոսում է Ուրժումսկի շրջանում Կիրովի մարզում։ Գետաբերանը տեղակայված է Վոլոժկա գետի ձախ ափին՝ 7,6 կմ հեռավորության վրա։ Գետի երկարությունը 16 կմ է։
Գետի ակունքը գտնվում է Ռոժդեստվենսկի գյուղում, Ուրժումա գյուղից 31 կմ հարավ-արևելք։ Գետը հոսում է հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300512111100039979
Հիդրոլոգիական ուսումնասիրությունների կոդը - 111103997
Ավազանի կոդը - 10.01.03.005
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դարասելիյա

Դարասելիյա, հայտնի կրողներն են՝

Վիտալի Դարասելիյա - ֆուտբոլիստ
Գեորգի Դարասելիյա - ֆուտբոլիստ և ֆուտբոլային մարզիչ
Ամիրլույս

Ամիրլույս, հայկական արական անուն։ Կազմված է արաբերեն amīr՝ իշխան և հայերեն լույս բառերից։


== Գործածություններ ==
Ամիրլույս, ազգական Կարապետ կրոնավորի, որ Սղկայու վանքում օրինակել տվեց Հին Կտակարանը։
Ամիրլույս անունը հիշատակված է 1311 թվականից հետո գրված մի հիշատակարանում։


== Ծանոթագրություններ ==
Լիավորսի

Լիավորսի  (իսպ.՝ Llavorsí), մունիցիպալիտետ Իսպանիայում։ Գտնցում է Լիեյդա պրովինցիայում, Կատալոնիա ինքնավար համայքնի կազմում։
Տարածքը կազմում է 69 կմ²։ Բնակչությունը՝ 380 մարդ։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Մեղադրական եզրակացություն

Մեղադրական եզրակացություն, դատավարական փաստաթուղթ, որը ավարտված նախաքննության (հետաքննության) հիման վրա ամփոփում է կատարված հանցագործության մասին տվյալներն ու անձին առաջադրված մեղադրանքի էությունը։ Բաղկացած է նկարագրական և եզրափակիչ մասերից։ Նկարագրական մասում շարադրվում է հանցագործության բովանդակությունը, տեղը, ժամանակը, միջոցներն ու շարժառիթները, հետևանքները, մասնակիցներից յուրաքանչյուրի դերը, տուժողի մասին տեղեկությունները, պատասխանատվությունը ծանրացնող կամ թեթևացնող հանգամանքները, ապացույցների վերլուծությունը։ Եզրափակիչ մասում նշվում է, թե տվյալ հանցագործության համար պատիժ նախատեսող հոդվածով ում է առաջադրված մեղադրանք և ձևակերպվում է մեղադրանքը։ Մեղադրական եզրակացությանը կցվում են դատակոչի ենթակա անձանց ցուցակը, նախաքննության ժամկետի, խափանման միջոցի, իրեղեն ապացույցների, դատական ծախսերի մասին տեղեկանքները։ Դատախազն իրավասու է Մեղադրական եզրակացությունը հաստատել և գործն ուղարկել դատարան, վերադարձնել լրացուցիչ քննության կամ կարճել։ Դատախազը կարող է նաև Մեղադրական եզրակացությունը փոխել։
Սեն Մարտեն դը Ժյույե

Սեն Մարտեն դը Ժյույե (ֆր.՝ Saint-Martin-de-Juillers), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17367։


== Բնակչություն ==
Համայնքի բնակչությունը 2010 թվականին կազմում էր 170 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Մարտեն դը Ժյույե (ֆր.)
Մարիուպոլ (գյուղ, Բոբրինեցի շրջան)

Անվան այլ կիրառումների համար տե՛ս՝ Մարիուպոլ (այլ կիրառումներ)Մարիուպոլ (ուկրաիներեն՝ Маріуполь), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Մարիուպոլ գյուղում բնակվում էր 116 մարդ։ Բնակավայրը զբաղեցնում է 0,641 կմ² տարածք։ Բնակչության խտությունը կազմում էր 180,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Minority (երգ, Green Day)

«Minority», ամերիկյան փանկ ռոք խումբ Green Day-ի վեցերորդ ստուդիական ալբոմի՝ Warning-ի առաջին սինգլ։ Սինգլը թողարկվել է 2000 թվականի օգոստոսի 17-ին։ 


== Երգացանկ ==
"Minority" (Radio version)
"Brat" (Live from Tokyo) - 1։42
"86" (Live from Prague) - 2։59


=== AU սինգլ ===
"Minority" (Album version) - 2։49
"Brat" (Live from Tokyo) - 1։42
"86" (Live from Prague) - 2։59
"Jackass" (Album version) - 2։47


=== 7" ===
Ա կողմ

"Minority"
"Brat" (Live from Tokyo) - 1։42Բ կողմ
"Jackass"
"86" (Live from Prague) - 2։59


=== 7" vinyl ===
"Minority" - 2։49
"Warning" - 3։42
"Hold On" - 2։56
"Outsider" - 2։17


=== Պրոմո սինգլ ===
"Minority" (Radio Edit)
"Minority" (Album Version) - 2։49


== Վարկանշային աղյուսակ ==


== Ծանոթագրություններ ==


== Արտաքին հղումներ ==
Սինգլի ամբողջական բառերը metrolyrics կայքում Archived 2015-06-21 at the Wayback Machine.
Չաստիեի շրջան (Պերմի երկրամաս)

Չաստիեի շրջան (ռուս.՝ Частинский район), մունիցիպալ շրջան Ռուսաստանի Դաշնության Պերմի երկրամասում։
Ստեղծվել է 1924 թվականին։ Վարչական կենտրոնը՝ Չաստիե։


== Աշխարհագրություն ==
Շրջանի տարածքի մակերեսը կազմում է 1632 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14578 մարդ։ Բնակչության խտությունը կազմում էր 8,93 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բրենների լեռնանցք

Բրեններ, լեռնանցք Արևելյան Ալպերում, Ավստրիայի և Իտալիայի սահմանագլխին։ Բարձրությունը 1371 մ է։ Լեռնանցքի տակ փորված թունելներով անցնում են Բոլցանո–Ինսբրուք երկաթուղին և ճանապարհը։


== Անվանում ==
Անվանումը առաջացել է կելտական bren՝ «լեռ» բառից։


== Ծանոթագրություններ ==
Մերկյոր (կանտոն)

Մերկյոր (ֆր.՝ Mercœur), Ֆրանսիայի կանտոն է, գտնվում է Լիմուզան շրջանում։ Կոռեզ դեպարտամենտի կանտոնն է։ Մտնում է Տյուլ օկրուգի մեջ։ Համաձայն 2007 թվականի մարդահամարի կանտոնի բնակչությունը 2589 մարդ էր։Կանտոնի համարը 1916 է։ Կանտոնում կա 10 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Հոկտեմբերյան զինված ապստամբություն Պետրոգրադում (1917)

Հոկտեմբերյան զինված ապստամբություն Պետրոգրադում (ռուս.՝ Октябрьское вооружённое восстание в Петрограде), Հոկտեմբերյան հեղափոխության շրջանում Վլադիմիր Լենինի գլխավորությամբ բոլշևիկների կողմից կազմակերպած զինված ապստամբություն Պետրոգրադում (այժմ՝ Սանկտ Պետերբուրգ) 1917 թվականի հոկտեմբեր 24-25 (նոյեմբեր 6-7)-ին։ Իրականացրել են Կարմիր գվարդիայի ուժերը, Պետրոգրադի կայազորի զինվորները և Բալթիական նավատորմի նավաստիները։
Ապստամբության հետևանքով Ռուսաստանի ժամանակավոր կառավարությունը լուծարվեց և հաստատվեց խորհրդային ռեժիմ։ 


== Ծանոթագրություններ ==
Սերխիո Բարոս

Սերխիո Բարոս (իսպ.՝ Sergio Barros, 20-րդ դար), չիլիացի աստղագետ, աշխատել է Սերո Էլ Ռոբլեի աստղագիտական կայանում։
Փոքր մոլորակների կենտրոնի տվյալներով հայտնաբերել է յոթ աստերոիդ 1975-ից 1977 թվականները, աշխատելով Չիլիի համալսարանում։ Դրանց մեծ մասը նա հայտնաբերել է համատեղ Կառլոս Տոռեսի հետ։


== Ծանոթագրություններ ==


== Արտաքին հղումներ ==
Ժայռոտ լեռնաշղթա

Ժայռոտ լեռնաշղթա, Մեծ Կովկասի հյուսիսային լանջի արևմտյան և կենտրոնական մասի առաջնային շղթան։ Ձգվում է Բելայա գետից (Կուբանի ավազան) համարյա մինչև Թերեք գետը 375 կմ։ Բարձրությունը մինչև 3446 մ (Կարակայա լեռը՝ արևելքում)։
Զառիվայր հարավային լանջերով և քիչ թեք հյուսիսային լանջերով կուեստներ են՝ բաժանված առանձին զանգվածների։ Հյուսիսային լանջերը ծածկված են անտառներով, հարավայինները՝ լեռնային մարգագետիններով և տափաստաններով։ Զարգացած է կարստը։ 


== Ծանոթագրություններ ==
Ազգային ծովային թանգարան (Մեծ Բրիտանիա)

Ազգային ծովային թանգարան  (անգլ.՝ National Maritime Museum; կրճ.NMM), ծովային թանգարան Մեծ Բրիտանիայում, Միացյալ Թագավորության առաջատար ծովային թանգարան։ Թանգարանի շենքը, որտեղ առաջ տեղակայված էր Թագավորական ռազմածովային քոլեջը, Համաշխարհային ժառանգության մաս է։


== Պատմություն և գործունեություն ==
Թանգարանը ստեղծվել է 1934 թվականին «National Maritime Act of 1934 Chapter 43»-ի հիման վրա։ Այն կառավարում է Ֆինանսների նախարարության կողմից նշանակված հոգաբարձուների խորհուրդը։  Թագավոր Գեորգ 6-րդ պաշտոնապես բացեց թանգարանը 1937 թվականի ապրիլի 27-ին, երբ նա ճամփորդում էր դստեր` արքայադուստր Էլիզաբեթի հետ (այժմ թագուհի Էլիզաբեթ 2-րդ)։ 2012 թվականին թագւհի Էլիզաբեթ 2-րդը հիմնեց Գրինվիչի Թագավորական թանգարանները (անգլ.՝ Royal Museums Greenwich), որի մաս կազմեցին՝ Ազգային ծովային թանգարանը, Գրինվիչի աստղադիտարանը, Քուինս հաուսը և հայտնի Քաթթի Սարք արագաստանավը։ Թանգարանի հավաքածուն ունի մեծն «ծովային» բրիտանացիներ` Նելսոնի և Կուկի դիմանկարները, որոնց քանակն ավելի շատ է, քան Լոնդոնի Դիմանկարների ազգային պատկերասրահում։ Թանգարանի հավաքածուն ընդգրկում է նաև առարկաներ, որոնք դուրս են հանվել Գերմանիայից Երկրորդ համաշխարհային պատերազմից հետո։
1984 թվականին թանգարանը հիմնադրեց հատուկ ամենամյա մրցանակ` Քերդի մեդալը (անգլ.՝ Caird Medal): Այն կոչվել է իր հիմնական հովանավոր սըր Ջեյմս Քերդի ( անգլ.՝ Sir James Caird) պատվին` ի նշանավորումն Ազգային ծովային թանգարան ստեղծելու մասին Օրենքի հիսունամյակի։ Մեդալն ամեն տարի շնորհվում է այն անձանց, որոնք` ըստ թանգարանի հոգաբարձուների խորհրդի կարծիքի, կարևոր ներդրում են արել բնության թանգարանների ոլորտում։ Պարգևատրումը տեղի է ունենում ստացողի հրապարակային դասախոսությունից հետո։


== Ծանոթագրություններ ==


== Արտաքին հղումներ ==
Официальный сайт (անգլ.)
Royal Museums Greenwich prints (անգլ.)
Ներքին Ղանդաուրա

Ներքին Ղանդաուրա (վրաց.՝ ქვემო ყანდაურა), գյուղ Վրաստանում։ Գտնվում է Կախեթի մարզի Սագարեջոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1013 մարդ։


== Տարածք ==
Կենտրոնի բարձրությունը 680 մետր է։


== Աղբյուրներ ==
Վրացական սովետական հանրագիտարան


== Ծանոթագրություններ ==
Նովոպուչկակովո

Նովոպուչկակովո (ռուս.՝ Новопучкаково, բաշկիրերեն՝ Яңы Боҫҡах), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 121 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոմինիկյան Հանրապետության գետերի ցանկ

Սա Դոմինիկիայի Հանրապետության գետերի ցանկն է, ներկայացված ժամսլաքի ուղղությամբ հերթականությամբ սկսված հյուսիս-արևմուտքից։

Դախաբոն գետ
Յարքե դել նորտե գետ
Մայո գետ
Յունա գետ
Կամու գետ
Գուամիրա գետ
Յումա գետ
Չավոն գետ
Սոկո գետ
Իգուամո գետ
Օզամա գետ
Իզաբելա գետ
Յաբակաո գետ
Հայնա գետ
Օկոա գետ
Նիզաո գետ
Յարքե դել սուր գետ
Լիմոն գետ
Սան Խուան գետ
Ռիվիերրե Սոլիետտե գետ
Պեդերնալես գետ
Արտիբոնիտե գետ
Մակասիա գետ
Լիբոն գետ


== Աղբյուրներ ==
Կոլումբիա Գազետտեր, 2000
Ռոմանով (գյուղ, Տեոֆիպոլի շրջան)

Անվան այլ կիրառումների համար տե՛ս՝ ՌոմանովՌոմանով (ուկրաիներեն՝ Романів), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Ռոմանով գյուղում բնակվում էր 193 մարդ։ Բնակավայրը զբաղեցնում է 0,422 կմ² տարածք։ Բնակչության խտությունը կազմում էր 457,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կապիտանովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԿապիտանովկաԿապիտանովկա (ուկրաիներեն՝ Капітанівка), քաղաքատիպ ավան Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Կապիտանովկա քաղաքատիպ ավանում բնակվում էր 2 890 մարդ։ Բնակավայրը զբաղեցնում է 32,07 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Իկկոլ

Իկկոլ (ռուս.՝ Иккол), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սադրա գետի աջ ափով՝ 24 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի։

Ջրային օբյեկտի, պետական ջրային գրանցման կոդը - 13010100312115100006770
Հիդրոլոգիական ուսումնասիրությունների կոդը - 115100677
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==
Աստերոիդների ցանկ (237401-237500)

Աստերոիդների ցանկ (237301-237400)  • Աստերոիդների ցանկ  • Աստերոիդների ցանկ (237501-237600)
 Աստերոիդների ցանկ (237301-237400)  • Աստերոիդների ցանկ  • Աստերոիդների ցանկ (237501-237600)
(6348) 1995 CH1

(6348) 1995 CH1, աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 3-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,450576 ա. մ., առավելագույնը մոտենում է 2,1175 ա. մ. հեռավորության վրա և հեռանում 2,7836 ա. մ.։ Արեգակի շուրջ մեկ ամբողջական պտույտ է կատարում 1401,2 երկրային օրվա ընթացքում, իր ուղեծրով շարժվելով միջինում 0,256922 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6348) 1995 CH1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շախմատային օլիմպիադա 1984

Շախմատային 26-րդ օլիմպիադան տեղի է ունեցել Սալոնիկում (Հունաստան) 1984 թվականի նոյեմբերի 18-ից դեկտեմբերի 5-ը։
Մրցաշարին մասնակցել են 88 թիմեր (Հունաստանը ներկայացրել է 2 թիմ)։ Մրցաշարին մասնակցում էին 521 շախմատիստներ, որոնցից 65-ը գրոսմայստեր էին, 97-ը՝ միջազգային վարպետ։
Անցկացվել է 2464 պարտիա (7 պարտիա չեղյալ է հայտարարվել) շվեյցարական մրցակարգով` 14 տուրերով։


== Արդյունքների աղյուսակ ==
Մ - տեղը արդյունքների աղյուսակում
Բ - Բուխգոլցի գործակից
Միավոր - բոլոր հավաքած միավորները (1- շախմատիստի հաղթանակ, ½- ոչ ոքի, 0- շախմատիստի պարտություն)
Կո - ոչ պաշտոնական թիմային միավոր (2- հաղթանակ թիմին, 1- ոչ-ոքի, 0- պարտություն)
Կ - լրացուցիչ ցուցանիշներ։


== Անհատական ​​արդյունքները ==
Կատարման գնահատական։  Անգլիա Ջոն Նան 2868
Խաղատախտակ 1։  Ամերիկյան Վիրջինյան կղզիներ Կրեյգ Վան Տիլբյուրի 9½ / 11 = 86,4 %
Խաղատախտակ 2։  Անգլիա Ջոն Նան 10 / 11 = 90,9 %
Խաղատախտակ 3։  ԽՍՀՄ Ռաֆայել Վահանյան 8½ / 10 = 85,0 %
Խաղատախտակ 4։  Թաիլանդ Պրիչա Սիմպրայուն 8 / 10 = 80,0 %


== Արտաքին հղումներ ==
OlimpBase
Չաքարլի

Չաքարլի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Իվան Իալգուզիձե

Իվան Իալգուզիձե (վրաց.՝ ივანე იალგუზიძე; 1770, գյուղ Զալդա (Հարավային Օսիա) — 1830, օգոստոսի 5, Թբիլիսի, Վրաստան), օսիացի գրող, լուսավորիչ, մանկավարժ։
Օսական գրականության հիմնադիրն է և առաջին օսական գրքերի հեղինակը։


== Կենսագրություն ==
Իվան Իալգուզիձեն ծնվել է 1770 թվականին՝ Ջավայի կիրճում գտնվող Զալդա գյուղում (այժմ՝ Հարավային Օսիա)։
Ավարտել է ճեմարանը, տիրապետել ռուսերենին և օսերենին։ Աշխատել է Թիֆլիսի հոգևոր ճեմարանում որպես ուսուցիչ։
1821 թվականին առաջին անգամ հրատարակել է օսերեն այբուբեն-գիրք։
Իալգուզիձեն ստեղծել է երկու տեսակ այբուբեն. առաջինը՝ Վրացական Ուղղափառ Եկեղեցու վրացական եկեղեցական գրաֆիկի հիման վրա, իսկ մյուսը՝ աշխարհիկ հիմքով։
Իվան Իալգուզիձեի բանաստեղծություններից մեզ հասել է միայն տասներորդ, ամենաերկար բանաստեղծությունը՝ «Ալգուզիանի» (օսերեն՝ «Агъуызы кадæг») վերնագրով։
1820 թվականին ստեղծել է օսական այբբենարան և օսերեն վարդապետարան։


== Տես նաև ==
Օսական գրականություն


== Արտաքին հղումներ ==
Իվան Իալգուզիձե (1770—1830) Archived 2008-11-12 at the Wayback Machine.
Պսական գրականության պատմություն
Ялгузидзе (Габараев) Իվան Իագուզիձե(չաշխատող հղում)
Տփղիսի առաջին հայկական հասարակական գիմնազիա

Տփղիսի առաջին հայկական հասարակական գիմնազիա, գործել է 1917-1921 թվականներին, Թիֆլիսում՝ նվիրատվություններից ստացված միջոցներով։ Սովորել են առավելապես որբ, նյութապես անապահով ընտանիքների երեխաներ։ Տեսուչներ՝ Ա. Տեր-Ղեոնդյան (1917-1918), Հ. Հովհաննիսյան (1918-1921)։ Ունեցել է որբ-աշակերտաական միություն, քառաձայն երգչախումբ (ղեկավար՝ Ա. Տիգրանյան), թատերախումբ (ղեկավար՝ Ա. Խոսրով), գրական խմբակ (հիմնադիր՝ Ա. Վշտունի)։ Սաներին այցելել և նրանց կարիքները հոգացել են Հովհաննես Թումանյանը, Դերենիկ Դեմիրճյանը, Ալեքսանդր Շիրվանզադեն, Գ. Սանյանը, Սերգեյ Գորոդեցկին և ուրիշներ։
Կրամսնո (հանքավայր)

Կրամսնո, տեղամաս 7220/4-1, անգլ.՝ Kramsnø, նորվեգական գազի հանքավայր Բարենցի ծովում։ Բացվել է 2014թ.-ի փետրվարին։ Այն ընդգրկված է PL532 արտոնագրային տեղամասում և համարվում է Յոհան Կաստբերգ հանքավայրի կցորդը։
Նավթագազային նստվածքը առաջացել է  Յուրայի և Տրիասյան ժամանակաշրջաններում։
PL532 տեղամասի օպերատորն է նորվեգական նավթային ընկերությունը՝ Statoil (50 % բաժնեմաս), Eni (30 % բաժնեմաս) և Petoro (20 % բաժնեմաս)։


== Գրականություն ==
Exploration well in Kramsnø completed. Archived 2016-04-10 at the Wayback Machine. (նորվեգերեն)
Ավանդի ապահովագիր

Ավանդի ապահովագիր, ապահովագիր, ըստ որի սահմանված ժամկետը լրանալու դեպքում ապահովագումարը վճարվում է ապահովագրյալին կամ, եթե մինչ այդ նա մահացել է, նրա ժառանգներին։


== Գրականություն ==
Փիթեր Քոլին,  Իրավաբանության բացատրական բառարան (Dictionary of Law), Երևան, «Գիտանք հրատարակչություն», 2005 — 336 էջ։
Արմաշի դպրեվանքի մատենադարան

Արմաշի դպրեվանքի մատենադարան, Արմաշի Չարխափան վանքում գրչագրեր են ժողովվել դեռևս 17-րդ դարից։


== Պատմություն ==
1786 թվականին կառուցվել է մատենադարանի հատուկ շենք։ 18-րդ դարի վերջին, Չակր Հասանի արշավանքի ժամանակ, ոչնչացվեցին վանքի բոլոր գրչագրերը։ Նոր հավաքածու սկսեց գոյանալ 19-րդ դարի սկզբից։ Նվիրատվությունների և տեղում ընդօրինակված ձեռագրերի հիման վրա 1889 թվականին ստեղծվեց դպրեվանքի մատենադարանը։ 1904 թվականին Արմաշի դպրեվանքի մատենադարանի գրչագրերի թիվը հասել է 223-ի (գիտականորեն ցուցակագրել է Հակոբ Թոփճյանը)։ Մինչև Առաջին համաշխարհային պատերազմը դրանց թիվը կրկնապատկվել է։ 1915 թվականին Մեծ եղեռնի ժամանակ այդ ամենը ոչնչացավ։ Արմաշի դպրեվանքի մատենադարանի ձեռագրերը ընդօրինակվել են 14-19-րդ դարերում։ Հնագույնը 1351 թվականից էր, սակայն եղել են նաև ձեռագրեր, որոնց կողերին կարված էին մեսրոպյան երկաթագրով գրված պահպանակներ։ 14-րդ դարում կար 4, 15-րդ դարում 7, 16-րդ դարում 8, 17-րդ դարում 30, 18-րդ դարում 58, 19-րդ դարում 116 ձեռագիր։ Մեծ մասը գրվել է Արմաշում, ինչպես նաև Կ․ Պոլսում, Սեբաստիայում, Կեսարիայում, Ամասիայում, Եկեղյաց գավառում, Կարինում, Էջմիածնում, Հռոմում, Ղրիմում, Լեհաստանում, Երուսաղեմում և հայաբնակ այլ վայրերում։ Այդտեղ են պահվել Թովմա Մեծոփեցու «Պատմության» 1597 թվականին ընդօրինակված մի գրչագիր, Հովհան Ոսկեբերանի անտիպ գործերը, Սիմեոն Երևանցու ինքնագիր քարոզ-գիրքը, բժշկարաններ, բառարաններ, խազագրված ձեռագրեր, Միքայել Չամչյանի նամականին, որը Կիլիկիայի Հայկական թագավորության անտիպ մի դատաստանագիրք է։ Սակավաթիվ մանրանկարչական ձեռագրերում կային Գրիգոր Մագիստրոսի, Ներսես Շնորհալու, Գրիգոր Նարեկացու, Գրիգոր Տաթևացու և այլոց դիմանկարները։


== Գրականություն ==
Թոփճյան Հ․, Ցուցակ ձեռագրաց Արմաշի վանքին, Վնտ․, 1962
Քոլանջյան Ս․, Մեր ձեռագրական կորուստները, «Էջմիածին», 1967, № 5
Լևոն (թագավոր) (այլ կիրառումներ)

Անվան այլ կիրառումների համար տե՛ս՝ Լևոն (այլ կիրառումներ)Լևոն թագավոր անվանումը կարող է ունենալ հետևյալ կիրառումները․

Լևոն Ա, Կիլիկիայի Հայոց գահակալ իշխան 1129–1137–ին
Լևոն Բ, Կիլիկիայի Հայոց գահակալ իշխան 1187-1198-ին եւ թագավոր (Լևոն Ա) 1198-1219-ին
Լևոն Գ, Հայոց թագավոր Կիլիկիայում 1269–ից։
Լևոն Դ, Հայոց թագավոր Կիլիկիայում 1305–ից 1307
Լևոն Ե, Հայոց թագավոր Կիլիկիայում 1320–ից
Լևոն Զ, Հայոց թագավոր Կիլիկիայում 1374-1375–ին
(3478) Ֆանալ

(3478) Ֆանալ (անգլ.՝ Fanale), աստերոիդ աստերոիդների հիմնական գոտում։ Հայտնաբերվել է 1979 թվականի դեկտեմբերի 14-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,236172 ա. մ., առավելագույնը մոտենում է 1,872 ա. մ. հեռավորության վրա և հեռանում 2,6003 ա. մ.։ Արեգակի շուրջ մեկ ամբողջական պտույտ է կատարում 1221,4 երկրային օրվա ընթացքում, իր ուղեծրով շարժվելով միջինում 0,294745 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3478) Ֆանալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գլխահարկ

Գլխահարկ, հարկատեսակ, արևելքի շատ երկրներում և միջնադարյան Հայաստանում։ Գլխահարկի միավորը մարդն էր, շունչը, այդ պատճառով հայ մատենագրության մեջ այն անվանվել է նաև «հարկ ըստ գլխոյ» և «մարդահարկ»։ Հայաստանում տարածում է գտել արաբ, տիրապետության շրջանում՝ սկսած 725 թվականից։ Գանձվել է ոչ մուսուլման հպատակներից՝ 15—60 տարիքի արական սեռի աշխատունակներից։ Բացառություն էին կազմում հաշմանդամները, կանայք, անչափահաս երեխաները, աղքատներն ու մուրացկանները։ Գլխահաարկը վերցվել է միանվագ (իսլամական, լուսնային (հիջրա) տարին բոլորելիս), իբր այլադավանների կյանքն ու ունեցվածքը պաշտպանելու համար։ Արաբները գլխահարկ համարել են հաղթողի իրավունքով վերցվող պատերազմական ավար։ Արաբական խալիֆայությունում Գլխահարկի ենթակա հպատակները բաժանվել են երեք կարգի՝ հարուստներ, միջակ կարողության անձինք և սեփական աշխատանքով ապրող կարիքավորներ, որոնցից գանձվել է համապատասխանաբար 12, 8 և 4 դիրհեմ։ Սակայն Գլխարկի չափերը կայուն չէին, դրանք իրականում որոշվում Էին տեղական իշխանությունների հայեցողությամբ։ Արաբները Գլխահարկ մտցնելու սկզբնական շրջանում, դրամավճարին զուգընթաց, գանձել են նաև բնամթերքով։ Հետագայում, դրամական շրջանառության ընդլայնմամբ, նախապատվությունը տրվել է դրամավճարին։ Գլխահարկը հայ իրականության մեջ գոյատևել է նաև թուրք-պարսկական տիրապետության ընթացքում։
Վերին Սզնեք

Վերին Սզնեք, գյուղական համայնք Արցախի Հանրապետության Ասկերանի շրջանում։ Տեղաբաշխված է կենտրոնական հարավային հատվածում։ Ասկերան շրջկենտրոնից գտնվում է 34 կմ հեռավորության վրա, իսկ մայրաքաղաք Ստեփանակերտից՝ 18 կմ հեռավորութան վրա։


== Անվան ստուգաբանություն ==
Գյուղանվան առնչությունն Սզնի ծառատեսակի հետ, ըստ գրքի հեղինակների,  բացառվում է։ Հավանական է, որ գյուղանունը ծագել է սուզ-ից, իսկ վերջինս՝  որպես սուս -ի ձևափոխված տարբերակ, վերաբերում է սրբավայրերի։ Այդ են վկայում, մասնավորապես ներկայիս նույնանուն երկու բնակավայրերի տարածքում սփռված սրբատեղիները՝ Պառավ խաչ, Խաչին խութ, Ս. Հովհաննես, և այլն։


== Աշխարհագրություն ==
Գյուղը տեղակայված է ԱՀ կենտրոնական հատվածում՝ Ասկերանի շրջանում՝ նախկին Վարանդա գավառում՝ համանուն գետի ձախ ափին՝ պատմական մելիքանիստ Ավետարանոցից փոքր հեռավորության վրա։
Գյուղը տեղբաշպված է Ներքին Սզնեքից 500-600 մ դեպի արևմուտք և ունի ավելի բարձր դիրք։ Շրջապատված է չքնաղատիպ անտառներով։
Համայնքը լեռնային է, ունի 349,2 հա տարածք, որից 238,58 հա գյուղատնտեսական նշանակություն, 75,74 հա անտառային հողեր։ Վերին Սզնեք համայնքի սահմանային գոտով հոսում է Վարանդա գետի վտակը։


== Պատմություն ==
Վերին Սզնեքը՝ որպես բնակավայր, ձևավորվել է 18-րդ դարերի սկզբներին՝ մինչև վերոհիշյալ ժանանակահատվածը մերձակայքում գոյություն ունեցած հայկական գյուղերի հաշվին։
19-րդ դարում այստեղ են հաստատվել որոշ ընտանիքներ  Արաքսի աջափնյակում գտնվող Ղարաբաղ գավառից։
1885 թվականին գյուղում կառուցվել է Սբ. Աստվածածին եկեղեցին, որտեղ քահանայություն էր անում Ներքին Սզնեքի եկեղեցու սպասավորը։


== Բնակչություն ==
Վերին Սզնեք համայնքի բնակչության թիվը կազմում է 33 մարդ, կա 11 տնտեսություն։
19-րդ դարի վերջերին Վերին Սզնեքում կար 46 ծուխ և 323 բնակիչ։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։
Վերին Սզնեքում 1930 թվականին կազմավորվել է կոլտնտեսություն՝ Արցախում խորհրդային կարգերի հաստատվելուց հետո։ 1950 թվականին Վերին և Ներքին Սզնեքների, Կարմիր գյուղի, Խաչմաչի տնտեսությունները միացվել են մեկ կոլեկտիվ տնտեսության մեջ։
1988 թվականին ապախոշորացումից հետո Վերին և Ներքին Սզնեքների տնտեսությունները շարունակել են գործել որպես մեկ առանձին կոլտնտեսություն։ Այդ իրավիճակը պահպանվել է մինչև 1998 թվականի հողերի սեփականաշնորհումը։


== Պատմամշակութային հուշարձաններ ==
Կան պատմամշակութային հուշարձաններ՝ Սբ. Աստվածածին եկեղեցի (18-րդ դար), գերեզմանոց (16-18-րդ դարեր), աղբյուր (19-րդ դար), Եղցաձորի եղցի եկեղեցին(17-18-րդ դարեր), հաշվառված է 13 հուշարձան։
Վերին Սզնեքի աղբյուրներն են՝ Ցորտ, Խաչեն տակեն, Օբուն, Շենին։


== Հասարակական կյանք ==
Գյուղը ունի խմելու ջրագիծ։ Էլեկտրաֆիկացված է։ Հեռուստատեսությունը, ռադիոն, անլար հեռախոսակապը, ինտերնետ ծառայությունը հասանելի են բնակչությանը։
Այստեղ գործում են գյուղապետարան, բուժկետ, մշակույթի տուն։


== Աղբյուրներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
Գրադարանագիտություն

Գրադարանագիտություն, գիտության ճյուղ, որ ուսումնասիրում է տպագիր երկերի հասարակական-գրադարանային օգտագործման նպատակները, սկզբունքննրը, կազմակերպման միջոցներն ու եղանակները։ Հիմնական բաժիններն են․ ընդհանուր Գրադարանագիտություն, որ քննում է հասարակության մեջ գրադարանների տեղի ու դերի հարցերը, ուսումնասիրում գրադարանային գործի կազմակերպման հիմունքները, գրադարանային ցանցի կառուցվածքի և տիպականացման սկզբունքները, գրադարանային ֆոնդեր, գրադարանների գրքային ունեցվածքի (ֆոնդերի) համալրման, գրադարանային մշակման, դասավորման ու պահպանման հարցերը, գրադարանային գրացուցակներ, տպագիր երկերի նկարագրության, դասակարգման և գրացուցակների կազմման եղանակները, աշխատանք ընթերցողի հետ (գրադարանում ընթերցողներին սպասարկևլու կարգը, նրանց հետ աշխատանք տանելու ձևերն ու մեթոդները, ընթերցանությաև ղեկավարումը և այլն), գրադարանի աշխատանքների կազմակերպում (գրադարանների աշխատանքի կազմակերպումը, նորմավորումը, պլանավորումն ու հաշվառումը, ինչպես և գրադարանային շենքերի շինարարության և սարքավորման, գրադարանային աշխատանքի մեքենայացման և ավտոմատացման հարցերը և այլն), գրադարանային գործի պատմություն, որ ուսումնասիրում է գրադարանային գործը, գրքերի հասարակական օգտագործումը անցյալում։
Հայաստանում Գրադարանագիտության գործում վաստակ ունեն Ն․ Կոստիկյանը, Ա․ Բաբայանը, Ռ․ Իշխանյանը և ուրիշներ։
Յուլյա Գրիգորյանց

Յուլյա Գրիգորյանց (1984, Բաքու, Ադրբեջանական ԽՍՀ, ԽՍՀՄ), հայազգի վավերագրող, լուսանկարիչ, պրոդյուսեր։


== Կենսագրություն ==
Յուլյա Գրիգորյանցը ծնվել է 1984 թվականին, Ադրբեջանի մայրաքաղաք Բաքվում։ 1988 թվականին ընտանիքի հետ տեղափոխվել է Երևան։ Մեծացել է Հայաստանում։
Գրիգորյանցի անհատական լուսանկարչական նախագծերը սահմանամերձ շրջանների, ազգային փոքրամասնությունների կյանքի, երկրում առկա սոցիալական խնդիրների մասին է։
Նկարչուհու ստեղծագործությունները ցուցադրվել և տպագրվել են «Վաշինգտոն Փոստ», «L՛oeil de la Photographie», «Life Force Magazine», «Life Framer», «Fotodoc», «Հետք», ՄեդիաՄաքս և այլ պարբերականներում։
Յուլյա Գրիգորյանցի լուսանկարները 2015 թվականին երկու անգամ ցուցադրվել են ՄԱԿ-ի Երևանյան տանը` խմբակային ցուցահանդեսներում։ Նույն թվականին Հայաստանի սահմանամերձ շրջաններում կազմակերպել է անհատական ցուցահանդես։
2016 թվականին Միջազգային Լուսանկարչական Մրցաբաշխությունում Յուլյան արժանացել է «Լավագույն նոր տաղանդ» մրցանակի և առաջին աստիճանի կոչման (IPA–CIS) «լուսանկարչական խմբագրում» բաժնում։
Յուլյայի աշխատանքները ցուցադրվել են Ֆրանսիայում (Եվրոպայի խորհրդի տուն Ստրասբուրգում), Ռուսաստանում, Չինաստանում, ՄԱԿ-ի պալատում։
«Sony World Photography Awards» լուսանկարչական մրցույթում Յուլյա Գրիգորյանցի «Դատարկության բնակիչները» («Inhabitants of the Empty») խորագրով ֆոտոշարքը տեղ է գտել «Professional Daily Life» անվակարգի լավագույն տասնյակում։ 
Ապրում է Ֆրանսիայում։


== Ծանոթագրություններ ==


== Արտաքին հղումներ ==
«Մեկ, Երկու, Երեք»
Արամ Խոսրով

Արամ Խոսրով (1897, Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - 1974), հայ դերասան, ռեժիսոր։ Հայկական ԽՍՀ վաստակավոր արտիստ։


== Կենսագրություն ==
Արամ Խոսրովը ծնվել է Ալեքսանդրապոլում (այժմ՝ Գյումրի)։ Բեմ է բարձրացել 1919 թվականին Թիֆլիսում, երբ մասնակցել է հայերեն մի քանի ներկայացումների։ Վրաստանում խորհրդային կարգերի հաստատումից հետո խաղացել է Թիֆլիսի հայկական թատերախմբում։
Ունեցել է նաև ռեժիսորական գործունեություն։ Նա ստեղծել է փոքր թատերախմբեր և նրանց հետ շրջագայել Այսրկովկասի հայաշատ բնակավայրերում։ Արամ Խոսրովն է առաջին անգամ նման խումբ ստեղծել Վրաստանի Թելավ քաղաքում և հանդես եկել ներկայացումներով։ Մասնավորապես, բեմադրվել են «Պատվի համար», «Քին», «Մակբեթ», «Չար ոգի», «Անմեղ մեղավորներ» և այլ պիեսներ։
1930-ական թվականների սկզբներից Արամ Խոսրովը սկսել է գործել Հայաստանում։ Նա աշխատել է հանրապետության շրջանային թատրոններում, եղել է նրանցից մի քանիսի հիմնադիրը։ Լենինականում (այժմ՝ Գյումրի) 1933 թվականին կազմակերպել է Պատանի հանդիսատեսի թատրոնը, այնտեղ բեմադրել «Գիքորը», «Քեռի Թովմասի տնակը» և այլ պիեսներ։
1958 թվականին ստեղծել է կույրերի թատերական ինքնագործ առաջին խմբակը, որը գործել է վեց տարի։ Խմբի հետ բեմադրել է «Չար ոգի», «Նամուս» պիեսները։
Տարիների ընթացքում խաղացել է մի քանի տասնյակ դերեր, որոնցից ամենահիշարժաններն են Գիժ Դանիելը («Չար ոգի»), Պոլիվեյը («Բեկում»), Դերասանը («Հատակում») և այլն։
Երևանի հեռուստատեսության ստուդիայի հիմնադրման առաջին օրվանից աշխատել է այնտեղ՝ գլխավորելով բեմադրական արտադրամասը։


== Ծանոթագրություններ ==
Լեռնավան

Լեռնավան (նախկին անվանումը` Ղաչաղան),
գյուղ Հայաստանի Հանրապետության Լոռու մարզի Սպիտակի տարածաշրջանում, մարզկենտրոն Վանաձորից 24 կմ հարավ-արևմուտք՝ Որդնավ գետի ձախ ափին։
Գյուղը հիմնադրվել է 1830 թ., երբ այնտեղ բնակություն են հաստատել Արևմտյան Հայաստանի Բասեն և Մուշ գավառներից գաղթած հայեր։ Վերանվանվել է Լեռնավան 1946 թ. ապրիլի 26-ին


== Աշխարհագրություն ==
Գյուղը շրջապատված է սարերով, որի սառնորակ աղբյուրներից է գոյանում խմելու ջուրը։


== Կլիմա ==
Կլիման ձմռանը ցրտաշունչ է, ամռանը՝ զով։


== Բնակչություն ==
Ըստ ՀՀ 2011 թ. մարդահամարի արդյունքների` Լեռնավանի մշտական բնակչությունը կազմել է 1363, առկա բնակչությունը` 1023 մարդ։ Բնակիչները 1831 թվականից մինչ օրս հայեր են, որոնց մի մասի նախնիները 1829-1830 թթ. եկել են Արևմտյան Հայաստանի Բասենի և Մուշի շրջաններից։
Լեռնավանի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։


== Պատմամշակութային կառույցներ ==

Գյուղն ունի “Ժամ” եկեղեցի (1884 թ.), Սբ. Նարեկ և “Նոր Սուրբ” ուխտատեղիներ։


== Հասարակական կառույցներ ==
Լեռնավանն ունի միջնակարգ դպրոց, որի շենքը շահագործման է հանձնվել 2001 թ.-ին և բուժկետ։


== Ծանոթագրություններ ==
Մարիա Բախ

Մարիա Էմիլյա ֆոն Բախ (գերմ.՝ Marie Emilie Freiin von Bach, մարտի 11, 1896(1896-03-11)[…], Վիեննա, Ավստրո-Հունգարիա - փետրվարի 26, 1978(1978-02-26), Վիեննա, Ավստրիա), ավստրիացի դաշնակահարուհի, ջութակահար, կոմպոզիտոր և նկարիչ։


== Կենսագրություն ==
Մարիան ծնվել է երաժիշտների ընտանիքում. նրա հայրը եղել է փաստաբան, զբաղվել է նաև երաժշտությամբ և նկարչությամբ, մայրը եղել է երգչուհի և կոմպոզիտոր։ Մարիան երաժշտությամբ զբաղվել է հինգ տարեկանից մասնավոր ուսուցչի մոտ, միաժամանակ սովորել է ջութակ և դաշնամուր նվագել։ Հոր տնային նվագախմբում եղել է Երկրորդ ջութակահարը։ Ավարտել է երաժշտական դպրոցի դաշնամուրի դասարանը, 1919-1925 թվականներին սովորել է Վիեննայի երաժշտական ակադեմիայում, որտեղ նրան դասավանդել են Յոզեֆ Մարքսը (կոմպոզիցիա), Պոլ դե Կոնը (դաշնամուր) և Իվան Բուտնիկովը (դիրիժորություն)։
Մարիա Բախի կատարման յուրաձևությունը ձևավորվել է ուշ ռոմանտիկների Մոդեստ Մուսորգսկու, Ալեքսանդր Սկրյաբինի և Իգոր Ստրավինսկու ազդեցության տակ։ 1921 թվականին նա հանդես է եկել որպես կոմպոզիտոր «Հումորային երգեր» (գերմ.՝ Narrenlieder) շարքով, որը գրվել է տենորի և նվագախմբի համար։ 1920-1930-ական թվականներին գրել է ստեղծագործություններ դաշնամուրի քառյակի, դաշնամուրի կվինտետի, սոնատա թավջութակի և դաշնամուրի համար։


== Ամուսնություն ==
1920-ական թվականներին Բախը մտերիմ է եղել ռուս կոմպոզիտոր և դիրիժոր Իվան Բուտնիկովի հետ։ Հետագայում Բուտնիկովը դարձել է նրա դիրիժորության և նվագախմբային ուսուցման ուսուցիչը։ 1952 թվականի հոկտեմբերի 7-ին Բախն ամուսնացել է Արթուրո Չիաչելիի հետ։ Ամուսնացած են եղել մինչև Չիաչելիի մահը։ Չիաչելին իտալացի նկարիչ 1939-1941 թթ. դասավանդել է Վիեննայի իտալական դպրոցում։ Չիաչելիի հետ Մարիան սովորեց նկարել, մասնավորապես նկարում էր իտալական բնապատկերներ ։ Երբ նա սկսեց ցուցադրել իր աշխատանքները, դրանք ավելի հայտնի դարձան, կան նրա կոմպոզիտորական գործերը։
1966 թվականին Չիաչելիի մահից հետո Մարիան թողեց նկարչությունը և կրկին անցավ երաժշտական գործունեության։ 1962 թվականին արժանացել է ոսկե մեդալի, 1976 թվականին ստացել է պրոֆեսորի կոչում։


== Ստեղծագործություններ ==


== Մահ ==
Բախը մահացել է 1978 թվականի փետրվարի 26-ին, Վիեննայի իր բնակարանում գազի արտահոսքի պատճառով։ Նրա փաստաթղթերը գտնվում են Վիեննայի քաղաքապետարանի գրադարանում։


== Ծանոթագրություններ ==


== Արտաքին հղումներ ==
Страница на сайте Klassika.Info
Мария Бах. Прелюдия колокольчиков (Моравский филармонический оркестр под управлением Манфреда Мюссаэура)
Եֆրեմովո-Ստեպանովկա (Տարասովսկի շրջան)

Եֆրեմովո-Ստեպանովկա (ռուս.՝ Ефремово-Степановка), սլոբոդա Ռուսաստանի Ռոստովի մարզի Տարասովսկի շրջանում։ Եֆրեմովո-Ստեպանովսկի գյուղական համայնքի վարչական կենտրոնն է։ 
2008 թ. տվյալներով բնակչությունը կազմում է 571 մարդ։ Հիմնվել է 1720 թ.։
Կուլբիչ

Կուլբիչ , գետ՝ Ռուսաստանում՝ հոսում է Ալթայի հանրապետության Կոյա թաղամասում։


== Աշխարհագրություն և գիդրոլոգա ==
Կուլբիչ գետի վտակները հոսում են է 12 կիլոմետր երկայնքով սենսինգ գետի աջ կողմով[1]։ Գետը 14 կիլոմետր հեռավորության վրա է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետի՝ ջրային կառավարման հատվածը Կատունն է, գետային ենթաավազանը՝ Բիա և Կատունը։ Գետի ավազանը Օբն է Օբն է։
Ըստ՝ աշխարհագրական տեղեկատվական համակարգի ջրային բաժնի տարածքում Ռուսաստանի Դաշնության կողմից պատրաստված դաշնային գործակալության ջրային ռեսուրսների։

Ջրային գրանցման տվյալների կոդ՝ 13010100212115100000205
Հիդրոլոգիկան ստուգման կոդ՝ 115100020
Ավազանի կոդ՝ 13.01.01.002
Հիդրոլոգիկան ստուգման ծավալի համար՝ 15
Հիդրոլոգիկան ստուգման թողարկում՝ 1


== Ծանոթագրություններ ==
Քրիստոֆեր Լոիկ

Քրիստոֆեր Լոիկ, (անգլ.՝ Christopher Jorebon Loeak; նոյեմբերի 11, 1952, Աիլիգլապալապ, Մարշալյան կղզիներ), Մարշալյան պետական գործիչ, Մարշալյան կղզիների 9-րդ նախագահը։ 2011 թվականին անցկացված համապետական ընտրությունների արդյունքների հիման վրա ձևավորված խորհրդարանը նրան երկրի նախագահ է ընտրել 2012 թվականի հունվարի 10-ին 21 կողմ և 11 դեմ ձայներով։ Նախագահել է մինչև 2016 թվականի հունվարի 11-ը։ Նախագահական ժամկետի ավարտից չորս տարի անց՝ 2020 թվականի հունվարին նշանակվել է աջակցության նախարար, պաշտոն, որ հավասարազոր է փոխնախագահի կարգավիճակին։


== Կենսագրություն ==
Ծնվել է Մարշալյան կղզիների Այլինգլափլափ օղակղզում (աթոլում) 1952 թվականի նոյեմբերի 11-ին։ Մարշալերենը այս անձի մայրենի լեզուն է։ Մարշալյան կղզիներում միջնակարգ կրթություն ստանալուց հետո Քրիստոֆեր Լոիկը մեկնել է ԱՄՆ՝ բարձրագույն կրթություն ստանալու։ Ավարտել է Գոնզագայի և Հավայան կղզիների համալսարանները։ Ամուսնացած է, ունի երեք զավակ, ութ ծոռ։


== Ծանոթագրություններ ==


== Արտաքին հղումներ ==
Statement by Christopher Loeak, President of the Marshall Islands Archived 2013-11-28 at the Wayback Machine. to the Sixty-seventh session of the United Nations General Assembly, 25 September 2012
Կարապետ Աղթամարցի

Կարապետ Աղթամարցի (ծննդյան և մահվան թթ. անհայտ են), XV դարի 2-րդ կեսի հայ մանրանկարիչ։ Սովորել է Մինաս նկարչի մոտ։ Ստեղծագործել է Աղթամար կղզում։ Զաքարիա նկարչի տոհմից էր։ Հոր անունը՝ Հովհաննես, մորը՝ Շարմելիք։ Որոշ ձեռագրեր եղբոր՝ Մուրադի հետ միասին է նկարազարդել։ Երևանի Մեսրոպ Մաշտոցի անվան Մատենադարանում են Կարապետ Աղթամարցու տասը ձեռագրերը։ Կարապետ Աղթամարցու, Մուրադի և Կարապետ Բերկրեցու մանրանկարներում զգալի է նրանց ուսուցչի՝ Մինասի արվեստի ազդեցությունը։ Նկատելի է աշխարհիկ բովանդակությամբ պատկերների նկատմամբ Կարապետ Աղթամարցու նախասիրությունը։
Քյուբա Գուդինգ Կրտսեր

Քյուբա Գուդինգ Կրտսեր (անգլ.՝ Cuba Gooding Jr., հունվարի 2, 1968(1968-01-02), Նյու Յորք, Նյու Յորք, ԱՄՆ), ամերիկացի դերասան, պրոդյուսեր։ Հանդիսատեսին հայտնի է «Ուր են տանում երազանքները», «Ձնե շներ», «Առնետային մրցավազք», «Ռազմական սուզորդը» և «Ծովային արկած» ֆիլմերից։


== Ֆիլմագրություն ==


=== Դերակատարումներ ===


=== Պրոդյուսեր ===


== Ծանոթագրություններ ==